Diari Oficial de la Generalitat Valenciana


Sumari del DOGV 3347, del 08-10-1998 (1998/8435)

DECRET 159/1998, de 29 de setembre, del Govern Valencià, pel qual s'integra l'Escola d'Educació Infantil Remedios Montaner en el Col·legi Públic La Fila.
---------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/29/159/dof/vci/html**

### Dades del document

Número de DOGV
:   3347

Data del DOGV
:   08-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8435


Data del document
:   29-09-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 159/1998, de 29 de setembre, del Govern Valencià, pel qual s'integra l'Escola d'Educació Infantil Remedios Montaner en el Col·legi Públic La Fila. [1998/X8435]
  
La projecció de les dades censals d'Alfafar va aconsellar, al seu moment, que en el mapa escolar de la Comunitat Valenciana es preveiera la integració d'una escola d'Educació Infantil en un col·legi d'Educació Primària.
  
El Consell Escolar Municipal d'Alfafar, en sessió de 13 de gener de 1997, va efectuar una proposta per tal que l'alumnat de l'Escola d'Educació Infantil Remedios Montaner s'integrara en el Col·legi Públic La Fila, de manera que l'oferta pública del nucli antic de la població guanyara en coherència quant a la planificació, coordinació i organització dels trams i cicles educatius.
  
La Inspecció Educativa i la Direcció General de Centres Docents han emés informe favorable respecte d'això, pel fet que les dades de matrícula del curs escolar 1997/98 permeten portar a cap les previsions realitzades en el mapa escolar, a fi de rendibilitzar millor els recursos personals i materials destinats a la localitat. Així mateix l'alumnat es beneficiarà d'una millor coordinació, que facilitarà el trànsit d'un nivell educatiu a un altre.
  
L'immoble del Col·legi Públic La Fila compleix els requisits exigits pel Reial Decret 1.004/1991, de 14 de juny, pel qual s'estableixen els requisits mínims dels centres que impartisquen ensenyaments de règim general no universitaris.
  
En virtut d'això i conformement al que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 29 de setembre de 1998,
  
DECRETE
  
Article 1
  
1. S'integra l'Escola d'Educació Infantil Remedios Montaner, codi 26263354, en el Col·legi Públic La Fila, codi 68209907, els dos d'Alfafar:
  
2. El col·legi públic d'Educació Infantil i Primària resultant tindrà la següent configuració:
  
Composició: 6 unitats d'Educació Infantil i 12 d'Educació Primària.
  
Ensenyaments: 2n cicle d'Educació Infantil i Educació Primària.
  
Capacitat: 450 places escolars.
  
Article 2
  
Els llocs de treball del centre seran els següents:
  
- 7 d'Educació Infantil.
  
- 12 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 2 d'Educació Primària, Educació Física.
  
- 1 d'Educació Primària, Música.
  
- 2 d'Educació Primària, Pedagogia Terapèutica.
  
Article 3
  
El centre està catalogat com de línia en valencià i com un centre d'immersió lingüística.
  
Article 4
  
S'extingeix l'Escola d'Educació Infantil Remedios Montaner (codi 78596235), d'Alfafar, de manera que s'integren les seues unitats, llocs de treball i plantilla docent, així com el material i equipament, en el Col·legi Públic La Fila, (codi 63823163) de la mateixa localitat.
  
DISPOSICIÓ ADDICIONAL
  
El que s'estableix en el present decret s'inscriurà en el Registre de Centres Docents de la Comunitat Valenciana
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que calga per al compliment i desplegament del que s'estableix en dit decret, així com per a modificar, si s'escau, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1998/99.
  
València, 29 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI